તો વલસાડમાં પણ રાતભર વરસાદ વરસ્યો છે. વલસાડમાં વલસાડ જિલ્લા માં સવાર થી જ વરસાદ શરુ થયો છે. વાપી પંથક માં ધોધમાર વરસાદ શરુ થતા વહેલી સવારે શાળા એ જતા વિદ્યાર્થીઓ અટવાયા હતા. વલસાડ જિલ્લામાં છેલ્લા 24 કલાક માં સાર્વત્રિક વરસાદ નોંધાયો છે. કપરાડામાં દોઢ ઇંચ તો , વાપી, પારડી, ઉમરગામ અને ધરમપુરમાં 1 -1 ઇંચ વરસાદ વરસ્યો છે. હવામાન વિભાગની આગાહી પ્રમાણે આવતા બે દિવસ દરમિયાન દક્ષિણ ગુજરાતમાં સારા વરસાદની આગાહી કરી છે. તો વલસાડ જિલ્લાની જીવાદોરી સમાન મધુબન ડેમમાં પણ નવા નીર આવ્યા છે. આજે ડેમ માં પાણીનું સ્તર 70.85 મીટર નોંધાયું છે. તો સારા વરસાદને પગલે ડાંગર અને કઠોળ પકવતા ખેડૂતો એ વાવણીની કામગીરી પણ શરુ કરી દીધી છે.